Projekt til 19 millioner kroner skal lokke flere til teaterets bløde sæder.

Aalborg Teater er med i et projekt til 19 millioner, som på sigt skal lokke flere i teatret, det erfarer P4 Nordjylland. Millionerne er givet af EU og skal kortlægge publikums adfærd på teatrene, så man kan finde ud af hvordan man fastholder publikum, og hvordan man finder nye tilskuersgrupper. Mange europæiske lande er med, men det er Danmark, der skal være tovholder på projektet. Ud over Aalborg er også teatrene i Aarhus og Odense med.